CELEX: 62016TN0766
Language: sk
Date: 2016-11-07 00:00:00
Title: Vec T-766/16: Žaloba podaná 7. novembra 2016 – Hércules Club de Fútbol/Komisia

9.1.2017   
            
            
               SK
            
            
               Úradný vestník Európskej únie
            
            
               C 6/48
            
         Žaloba podaná 7. novembra 2016 – Hércules Club de Fútbol/Komisia
   (Vec T-766/16)
   (2017/C 006/60)
   Jazyk konania: španielčina
   
      Účastníci konania
   
   
      Žalobkyňa: Hércules Club de Fútbol, SAD (Alicante, Španielsko) (v zastúpení: S. Rating a Y. Martínez Mata, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie K(2016) 4060 final a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Predmetom napadnutého rozhodnutia v súvislosti so spoločnosťou Hércules CF je pôžička vo výške 18 miliónov eur poskytnutá jedným súkromnoprávnym subjektom inému súkromnoprávnemu subjektu, konkrétne nadácii Fundación de la Comunidad Valenciana Hércules de Alicante, ktorá veľkú časť pôžičky použila na úpis akcií futbalového klubu Hércules CF v rámci zvyšovania základného imania. Ručiteľom za túto pôžičku bol verejnoprávny finančný subjekt Institut Valencià de Finances.
   Podľa Komisie bola spoločnosť Hércules FC v dôsledku tejto operácie príjemcom štátnej pomoci spočívajúcej v rozdiele medzi skutočnými nákladmi na pôžičku s ručiteľom a nákladmi, za ktoré by bola poskytnutá za určitých trhových podmienok, a trvajúcich odo dňa priznania do dňa prijatia rozhodnutia.
   Na podporu svojej žaloby, žalobkyňa uvádza tri žalobné dôvody.
   
               1.
            
            
               Prvý žalobný dôvod založený na nesprávnom uplatnení oznámenia Komisie týkajúceho sa uplatnenia článku 87 a 88 Zmluvy o ES na štátnu pomoc vo forme záruk.
               
                           —
                        
                        
                           Žalobkyňa v tejto súvislosti uvádza, že nie je „podnikom v ťažkostiach“ v zmysle pokynov z roku 2004 a že v poskytovanom ručení bolo riešené riziko nesplatenia aj protizáruka za pôžičku.
                        
                     
         
               2.
            
            
               Druhý žalobný dôvod, uvedený subsidiárne, založený na neexistencii vplyvu na hospodársku súťaž a na obchod medzi členskými štátmi.
               
                           —
                        
                        
                           Žalobkyňa v tejto súvislosti uvádza, že Hércules CF nemohla byť účastníkom hospodárskej súťaže na európskej úrovni a že z údajnej pomoci nemala žiadnu konkurenčnú výhodu.
                        
                     
         
               3.
            
            
               Tretí žalobný dôvod, tiež uvádzaný subsidiárne, založený na nesprávnom vyčíslení údajnej pomoci.